

**14. februar 2022**

**PRODUKTRESUMÉ**

**for**

**Hyobac App Multi Vet., injektionsvæske, emulsion**

**0. D.SP.NR.**

28827

**1. VETERINÆRLÆGEMIDLETS NAVN**

Hyobac App Multi Vet.

**2. KVALITATIV OG KVANTITATIV SAMMENSÆTNING**

Aktive stoffer Pr. dosis (1,0 ml)

Actinobacillus pleuropneumoniae, serotype 2, stamme RP ≥ 1\*

WSLB 3012 min. 1,4 x 1009 CFU

max. 1,4 x 1010 CFU

Actinobacillus pleuropneumoniae, serotype 5, stamme RP ≥ 1\*

WSLB 3079/serotype 6, stamme WSLB 3075 min. 1,4 x 1009 CFU

for hver stamme

max. 1,4 x 1010 CFU

for hver stamme

Apx I toksoid RP ≥ 1\*

min. 0,228 μg

max. 2,28 μg

Apx II toksoid RP ≥ 1\*

min. 0,290 μg

max. 2,90 μg

Apx III toksoid RP ≥ 1\*

min. 0,125 μg

max. 1,25 μg

\*) Relative potency (RP) er bestemt ved sammenligning med referencepræparat, i overensstemmelse med challengetest på målgruppedyr, i henhold til gældende Ph. Eur. monografi-krav.

Adjuvans

Emulsigen (mineralolie) 0,2 ml

Hjælpestoffer

Thiomersal 0,1 mg

Natriumchlorid maksimalt 9 mg

Vand til injektionsvæsker til 1 ml

Alle hjælpestoffer er anført under pkt. 6.1.

**3. LÆGEMIDDELFORM**

Injektionsvæske, emulsion

Lysegrå til hvid, mælkeagtig emulsion.

En lille mængde bundfald kan forekomme, hvilket forsvinder efter omrystning.

**4. KLINISKE OPLYSNINGER**

**4.1 Dyrearter**

Svin

**4.2 Terapeutiske indikationer**

Til aktiv immunisering af svin for at beskytte mod kliniske symptomer og for at reducere lungelæsioner forårsaget af en infektion med *Actinobacillus pleuropneumoniae* serotype 2, 5 eller 6.

Indtræden af immunitet: 21 dage efter afsluttet basisvaccination.

Varighed af immunitet: Mindst 20 uger efter afsluttet basisvaccination.

**4.3 Kontraindikationer**

Ingen

**4.4 Særlige advarsler**

Ingen

**4.5 Særlige forsigtighedsregler vedrørende brugen**

**Særlige forsigtighedsregler for dyret**

Kun raske dyr bør vaccineres.

**Særlige forsigtighedsregler for personer, der administrerer lægemidlet**

Til brugeren

Dette veterinærlægemiddel indeholder mineralolie.

Uforsætlig injektion/selvinjektion kan medføre alvorlige smerter og hævelser, navnlig ved injektion i led eller fingre, og kan i sjældne tilfælde medføre tab af den pågældende finger, hvis den ikke behandles omgående.

Hvis du ved et uheld injiceres med dette veterinærlægemiddel, skal du søge omgående lægehjælp, også selvom det kun drejer sig om en meget lille mængde, og tage indlægssedlen med dig.

Hvis smerten fortsætter i over 12 timer efter lægeundersøgelsen, skal du søge lægehjælp igen.

Til lægen

Dette veterinærlægemiddel indeholder mineralolie.

Selv hvis der er tale om små injicerede mængder, kan uforsætlig injektion af produktet medføre kraftige hævelser, der eksempelvis kan resultere i iskæmisk nekrose og endog tab af en finger. Der kræves ØJEBLIKKELIG kirurgisk behandling, og der kan opstå behov for tidlig incision og irrigation af det injicerede område, navnlig når det drejer sig om fingerbløddele eller -sener.

**Andre forsigtighedsregler**

-

**4.6 Bivirkninger**

Let sløvhed, somnolens og tremor forekommer meget almindeligt efter injektion og vil forsvinde spontant inden for nogle få timer. Opkastninger forekommer meget almindeligt hos vaccinerede svin, der lige har indtaget foder. Lokal reaktion (rødme og/eller hævelse) forekommer meget almindeligt på injektionsstedet. Denne reaktion forsvinder spontant inden for nogle dage. Midlertidig stigning i kropstemperatur på op til 1,1 °C kan ses hos vaccinerede dyr.

Hyppigheden af bivirkninger er defineret som

Meget almindelig (flere end 1 ud af 10 behandlede dyr, der viser bivirkninger i løbet af en behandling)

Almindelig (flere end 1, men færre end 10 dyr af 100 behandlede dyr)

Ikke almindelig (flere end 1, men færre end 10 dyr af 1.000 behandlede dyr)

Sjælden (flere end 1, men færre end 10 dyr ud af 10.000 behandlede dyr)

Meget sjælden (færre end 1 dyr ud af 10.000 behandlede dyr, herunder isolerede rapporter)

**4.7 Drægtighed, diegivning eller æglægning**

Lægemidlets sikkerhed under drægtighed og diegivning er ikke fastlagt.

**4.8 Interaktion med andre lægemidler og andre former for interaktion**

Der foreligger ingen oplysninger om sikkerhed og virkning ved brug af vaccinen sammen med andre lægemidler til dyr. En eventuel beslutning om at anvende vaccinen umiddelbart før eller efter brug af et andet lægemiddel til dyr skal derfor tages med udgangspunkt i det enkelte tilfælde.

**4.9 Dosering og indgivelsesmåde**

Vaccinationsprogram (basisvaccination)

1 dosis (1 ml) injiceres dybt i nakkemuskulaturen bag øret, fra 6-ugers alderen.

En yderligere vaccination med samme dosis 3 uger senere.

**4.10 Overdosering**

Dobbelt dosis af vaccinen medfører ingen bivirkninger hos svin, bortset fra de bivirkninger, der allerede er nævnt under pkt. 4.6.

**4.11 Tilbageholdelsestid**

Slagtning: 0 dage.

**5. IMMUNOLOGISKE EGENSKABER**

Farmakoterapeutisk gruppe: Inaktiverede, bakterielle vacciner.

(actinobacillus/haemophilus) til svin.

ATCvet-kode: QI 09 AB 07.

**5.1 Immunologiske egenskaber**

Vaccinen indeholder inaktiveret *Actinobacillus pleuropneumoniae* serotype 2, 5 og 6-antigen og Apx I, II og III toksoider, som gradvist absorberes fra injektionsstedet. Efter parenteral administration inducerer disse antigener produktion af specifikke antistoffer, som hjælper med at beskytte det vaccinerede dyr mod kliniske symptomer og reducerer lungelæsioner forårsaget af en infektion med *Actinobacillus pleuropneumoniae*. Pleuropneumoni forårsaget af andre serotyper af *Actinobacillus pleuropneumoniae,* som producerer Apx I, II og III toksoider reduceres gennem vaccination

Vaccinerede smågrise udviser signifikant færre kliniske symptomer på en Actinobacillus pleuropneumoniae-infektion efter challengetest.

**5.2 Miljømæssige forhold**

Ingen

**6. FARMACEUTISKE OPLYSNINGER**

**6.1 Hjælpestoffer**

Emulsigen (mineralolie) 20 %

Thiomersal

Natriumchlorid

Vand til injektionsvæsker

**6.2 Uforligeligheder**

Da der ikke foreligger undersøgelser vedrørende eventuelle uforligeligheder, bør dette lægemiddel ikke blandes med andre lægemidler.

**6.3 Opbevaringstid**

I salgspakning: 2 år.

Efter første åbning af den indre emballage: 10 timer.

**6.4 Særlige opbevaringsforhold**

Opbevares i køleskab (2 °C til 8 °C).

Opbevar hætteglasset i den ydre karton.

Må ikke nedfryses.

**6.5 Emballage**

Hætteglas af højdensitet polyethylen (HDPE) forseglet med prop af penetrerbar gummi (chlorobutyl) og aluminiumlåg, i karton

*Pakningsstørrelser*

120 ml hætteglas indeholdende 100 ml.

250 ml hætteglas indeholdende 250 ml.

Hætteglas af type II glas forseglet med prop af penetrerbar gummi (chlorobutyl) og aluminiumlåg, i karton

*Pakningsstørrelser*

100 ml hætteglas indeholdende 100 ml.

Ikke alle pakningsstørrelser er nødvendigvis markedsført.

**6.6 Særlige forholdsregler ved bortskaffelse af rester af lægemidlet eller affald**

Ikke anvendte veterinærlægemidler samt affald heraf bør destrueres i henhold til lokale retningslinier.

**7. INDEHAVER AF MARKEDSFØRINGSTILLADELSEN**

Salfarm Danmark A/S

Nordager 19

6000 Kolding

**8. MARKEDSFØRINGSTILLADELSESNUMMER (NUMRE)**

52577

**9. DATO FOR FØRSTE MARKEDSFØRINGSTILLADELSE**

11. juli 2014

**10. DATO FOR ÆNDRING AF TEKSTEN**

14. februar 2022

**11. UDLEVERINGSBESTEMMELSE**

BP